S-181/2012

Mál þetta höfðaði sýslumaðurinn á Akranesi með ákæru 30. október 2012 á hendur ákærða, D-kk-þgf H-kk-þgf, kt. …, Vallarbraut 1, Akranesi. Málið var dómtekið 23. nóvember 2012.

Í ákæruskjali segir að málið sé höfðað gegn ákærða fyrir líkamsárás á Akranesi, aðfararnótt sunnudagsins 5. ágúst 2012, en ákærða er gefið að sök „að hafa kýlt L-kk-þf I-kk-þf M-kk-þf, kt. …, með krepptum hnefa nokkur högg beint í andlitið með þeim afleiðingum að L-kk-nf I-kk-nf hlaut nefbrot og kinnbeinsbrot sem teygði sig upp í gólf augntóttar, stórt mar og mikil bólgu á vinstra efra og neðra augnloki, mikið mar yfir efri kjálka, roða vinstra megin í andliti og opið blæðandi sár við efri kjálka vinstra megin.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981 og 111. gr. laga nr. 82/1998.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu L-kk-ef I-kk-ef M-kk-ef, kt. …, er krafist að ákærði verði dæmdur til að greiða honum miskabætur samtals að fjárhæð kr. 750.000, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 5. ágúst 2012 þar til mánuður er liðinn frá birtingu skaðabótakröfunnar, en með dráttarvöxtum samkvæmt 9. gr. sbr. 6. gr. sömu laga frá þeim degi til greiðsludags. Þá er þess krafist að dráttarvextir leggist við höfuðstól miskabóta á 12 mánaða fresti, í fyrsta sinn 12 mánuðum eftir upphafsdag vaxta í samræmi við 12. gr. laga nr. 38/2001. Þá er krafist lögmannsþóknunar réttargæslumanns að mati dómsins auk virðisaukaskatts. Þá er gerður fyrirvari um breyttar kröfur ef í ljós komi frekara tjón brotaþola.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til lagaákvæða í ákæru.

Samkvæmt sakavottorði hefur ákærði ekki mál á sakaskrá sem áhrif hafa við ákvörðun refsingar.

Að virtu broti ákærða þykir refsing hans hæfilega ákveðin 30 daga fangelsi, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

L-kk-nf I. M-kk-nf, brotaþoli í málinu, gerir kröfu um miskabætur að fjárhæð 750.000 krónur auk vaxta skv. 1. mgr. 8. gr. laga nr. 38/2001 um vexti og verðtryggingu frá 5. ágúst 2012 þar til mánuður er liðinn frá birtingu kröfunnar, en með dráttarvöxtum skv. 9., sbr. 6. gr. sömu laga frá þeim degi til greiðsludags.

Ákærði hefur fyrir dómi viðurkennt bótaskyldu en andmælir fjárhæð kröfunnar.

Brotaþoli á rétt á miskabótum úr hendi ákærða samkvæmt 26. gr. skaðabótalaga, nr. 50/1993. Að virtum aðdraganda brotsins og aðstæðum öllum þykja miskabætur hæfilega ákveðnar 250.000 krónur. Þá verður fallist á vaxtakröfu þannig að dráttarvextir reiknist frá 19. nóvember 2012, en þá var mánuður liðinn frá því krafan var kynnt ákærða, sbr. 9. gr. laga um vexti og verðtryggingu, nr. 38/2001. Þá verður ákærða gert að greiða brotaþola málskostnað sem þykir hæfilega ákveðinn svo sem greinir í dómsorði.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti, svo sem greinir í dómsorði.

A-x-x V. M-kk-nf, dómstjóri, kveður upp dóm þennan.

DÓMSORÐ:

Ákærði, D-kk-nf H-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Ákærði greiði L-kk-þgf I. M-kk-þgf 250.000 krónur, ásamt vöxtum samkvæmt 8. gr. laga um vexti og verðtryggingu, nr. 38/2001, frá 5. ágúst 2012 til 19. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags og 80.000 krónur í málskostnað.

Ákærði greiði 123.800 krónur í sakarkostnað, þar með talin málsvarnarlaun skipaðs verjanda síns, G-kk-ef Ó. J-kk-ef, hrl., 87.850 krónur og 16.650 krónur vegna ferðakostnaðar verjandans.

A-x-x V. M-kk-nf